Хакасхэр Налшык къокIуэ
Кулиев Къайсын и цIэр зезыхьэ Балъкъэр къэрал драмэ театрым иджы япэу зыкъыщигъэлъэгъуэнущ Хакасие Республикэм Драмэмрэ лъэпкъ макъамэмкIэ и «Читиген» театрым. Жэпуэгъуэм и 22-28-хэм екIуэкIыну зэхыхьэхэр къызэрагъэпэщ УФ-мрэ Хакасиемрэ щэнхабзэмкIэ я министерствэхэм.
Къэбэрдей-Балъкъэрым щыпсэухэм куууэ зыщагъэгъуэзэфынущ Хакасием исхэм я щэнхабзэм, фащэм, лъэпкъ хабзэхэм, зэрахьэ макъамэ Iэмэпсымэхэм, гъуаз-джэм щаIэ ехъулIэныгъэхэм. Апхуэдэуи мы Iуэхум лъэпкъ зэхущытыкIэхэр иригъэфIэкIуэну къалъытэ къызэгъэпэщакIуэхэм.
Жэпуэгъуэм и 22-28-хэм екIуэкIынущ хакасхэм я лъэпкъ гупсысэр, щэнхабзэр зи лъабжьэ «Ахол» музыкэ спектаклыр. Абы щIидзэнущ сыхьэт 19-м.
Жэпуэгъуэм и 24-м «Си лъахэм и бэуэкIэр» IуэрыIуатэ пшыхьыр игъэлъэгъуэнущ «Читиген» театрым и «Айланыс» ансамблым. Концертыр сыхьэт 16-м ГъуазджэхэмкIэ Кавказ Ищхъэрэ къэрал институтым щекIуэкIынущ.
Жэпуэгъуэм и 26-м сыхьэт 19-м щIидзэу Балъкъэр къэрал драмэ театрым щагъэлъэгъуэнущ «Суд» спектаклыр.
Спектаклхэр здекIуэкIым урысыбзэкIэ зэрадзэкI.
ГЕРАСИМОВЭ Риммэ.
